ΜΕΤΟΧΕΣ

Σύμφωνα με ΔΛΠ υπάρχει τρεις μέθοδοι που μπορούν να χρησιμοποιηθούν για την λογιστική παρακολούθηση των επενδύσεων σε μετοχές

(α) η μέθοδος της καθαρής θέσης (The Equity Method) (β) η μέθοδος του κόστους (The Cost Method)

(γ) και η μέθοδος της εύλογης αξίας (The Fair Value Method)

Εύλογη αξία ορίζεται το ποσό στο οποίο ένα στοιχείο του ενεργητικού μπορεί να ανταλλαχθεί ή μία υποχρέωση να διευθετηθεί μεταξύ δύο πρόθυμων και καλά πληροφορημένων μερών σε μία συναλλαγή που έχει εμπορική ουσία.

|  |  |  |  |  |
| --- | --- | --- | --- | --- |
| **Μέθοδος** | **ΚΘ** | **Κόστους** | **ΕΑ - ΚΑΧ** | **ΕΑ – ΙΚ** |
| Αρχική  Αναγνώριση | Κόστος | Κόστος | Κόστος | Κόστος |
|  | | | | |
| Εισόδημα (ΚΑΧ) | Κέρδη που Αναλογούν | Μερίσματα | Μερίσματα  +  Διαφ. Αποτ. | Μερίσματα |
|  | | | | |
| Μεταγενέστερη Αποτίμηση | Κόστος  + Εισόδημα  - Μερίσματα  (έλεγχος απομείωσης) | Κόστος (έλεγχος απομ.) | Εύλογη Αξία | Εύλογη Αξία |
| Αναγνώριση  στα ΙΚ |  |  |  | Διαφορά  Αποτίμησης |
|  | | | | |
| Μερίσματα | Μείωση  Συμμετοχών | Έσοδο (ΚΑΧ) | Έσοδο (ΚΑΧ) | Έσοδο (ΚΑΧ)  19 |

Η μέθοδος της καθαρής θέσης

Αποσκοπεί το υπόλοιπο του λογαριασμού της επένδυσης να ισούται με τα ίδια κεφάλαια που αναλογούν στις μετοχές που κατέχονται.

Έσοδα αναγνωρίζονται τα κέρδη της επενδυόμενης εταιρείας που αναλογούν στις μετοχές που ελέγχει η επενδύτρια εταιρεία.

Η διανομή μερίσματος αντιμετωπίζεται ως επιστροφή του κεφαλαίου που επενδύθηκε και κατά συνέπεια μειώνει την αξία της επένδυσης.

Η τιμή κτήσης αυξάνει (ή μειώνεται) ανάλογα με τα κέρδη (ζημίες) που αναλογούν στην επενδύτρια εταιρεία έτσι ώστε το υπόλοιπο του λογαριασμού χρεόγραφα (συμμετοχές) να δείχνουν πάντα τα ίδια κεφάλαια που αναλογούν στο ποσοστό της επενδύτριας επιχείρησης. Η αναγγελία ή διανομή μερισμάτων δεν επηρεάζει τα έσοδα από μερίσματα αλλά μόνο το υπόλοιπο του λογαριασμού χρεόγραφα (συμμετοχές) αφού επηρεάζουν τα ίδια κεφάλαια που αναλογούν στην επενδύτρια επιχείρηση.

Το υπόλοιπο του λογαριασμού χρεόγραφα (ή συμμετοχές) διαμορφώνεται ως

εξής:

Αρχική τιμή κτήσης + κέρδη που αναλογούν – μερίσματα που αναλογούν = υπόλοιπο τέλους χρήσης.

Η μέθοδος του κόστους

Έσοδα αναγνωρίζονται το μέρισμα της χρήσης. Στην απογραφή οι μετοχές που κατέχονται από την επενδύτρια εταιρεία αποτιμώνται στο κόστος, γίνεται έλεγχος για απομείωση της επένδυσης.

Οι μετοχές αποτιμώνται στην τιμή κτήσης εκτός εάν απομειωθούν οπότε αποτιμώνται στην απομειωμένη αξία τους. Σε περίπτωση όμως που αναγνωρισθεί ζημία απομείωσης και στην συνέχει εκλείψουν οι λόγοι που την προκάλεσαν θα γίνει αναστροφή της ζημίας απομείωσης και θα αναγνωρισθεί έσοδο από αναστροφή ζημίας απομείωσης. Το μεγαλύτερο ποσό της ζημίας απομείωσης που θα αναστραφεί δεν μπορεί να υπερβαίνει το ποσό της ζημία απομείωσης που αρχικά αναγνωρίσθηκε γι αυτή την μετοχή.

Σε περίπτωση πώλησης των μετοχών σε τιμή μεγαλύτερη από την αρχική τιμή κτήσης θα γίνει πρώτα αναστροφή του υπολοίπου της ζημίας απομείωσης έτσι ώστε οι μετοχές να αποτιμηθούν στην αρχική τιμή κτήσης (και με αυτή την τιμή θα προσδιορισθεί το κέρδος). Αν η τιμή πώλησης είναι μικρότερη τότε θα γίνει η απομείωση (ζημία απομείωσης) και δεν εμφανισθεί κανένα αποτέλεσμα.

Η μέθοδος της εύλογης αξίας

Έσοδα αναγνωρίζονται το μέρισμα της χρήσης. Στην απογραφή τέλους χρήσης οι μετοχές που κατέχονται από την επενδύτρια εταιρεία αποτιμώνται στην εύλογη αξία τους. Για τις εισηγμένες μετοχές η εύλογη αξία είναι η χρηματιστηριακή αξία, για τις μη εισηγμένες η τιμή που προκύπτει με οποιαδήποτε αξιόπιστη μέθοδο αποτίμησης.

*Εύλογη αξία μέσω ΚΑΧ.*

Η τιμή κτήσης αυξάνεται ή μειώνεται ανάλογα με την μεταβολή της εύλογης αξίας της μετοχής. Η μεταβολή της εύλογης αξίας της μετοχής προκαλεί μη πραγματοποιημένα κέρδη ή ζημίες κεφαλαίου που περιλαμβάνονται στην ΚΑΧ. Η αναγγελία ή η διανομή μερισμάτων δεν επηρεάζει την τιμή κτήσης αλλά μόνο τα έσοδα από μερίσματα.

*Εύλογη αξία μέσω ΚΣΑΧ*

Η τιμή κτήσης αυξάνεται ή μειώνεται ανάλογα με την μεταβολή της εύλογης αξίας της μετοχής. Η μεταβολή της εύλογης αξίας της μετοχής προκαλεί μη πραγματοποιημένα κέρδη ή ζημίες κεφαλαίου που περιλαμβάνονται στην ΚΣΑΧ. Η αναγγελία ή η διανομή μερισμάτων δεν επηρεάζει την τιμή κτήσης αλλά μόνο τα έσοδα από μερίσματα.

Παράδειγμα 1

Η επιχείρηση «ΜΤ ΑΕ» αγοράζει την 1/1/2014 1.000 μετοχές της εταιρείας «ΑΒ ΑΕ» η οποία είναι εισηγμένη στο χρηματιστήριο. Η χρηματιστηριακή τιμή της μετοχής της «ΑΒ ΑΕ» την 1/1/2014 είναι € 3,0 ανά μετοχή, ενώ τα έξοδα συναλλαγής είναι € 0,8 ανά μετοχή. Η «ΜΤ ΑΕ» αποκτά τις μετοχές της «ΑΒ ΑΕ» με σκοπό τη πραγματοποίηση κέρδους από τη διακύμανση της χρηματιστηριακής τιμή της μετοχής της «ΑΒ ΑΕ». Η λογιστική χρήση της «ΜΤ ΑΕ» αρχίζει την 1 Ιανουαρίου κάθε έτους και λήγει την 31 Δεκεμβρίου κάθε έτους.

Παράδειγμα 2

Η επιχείρηση «ΜΤ ΑΕ» αγοράζει την 1/1/2014 1.000 μετοχές της εταιρείας «ΑΒ ΑΕ» η οποία είναι εισηγμένη στο χρηματιστήριο. Η χρηματιστηριακή τιμή της μετοχής της «ΑΒ ΑΕ» την 1/1/2014 είναι € 3,5 ανά μετοχή, ενώ τα έξοδα συναλλαγής είναι € 0,8 ανά μετοχή. Η «ΜΤ ΑΕ» κατατάσσει την συγκεκριμένη επένδυση στην κατηγορία των μετοχών διαθεσίμων προς πώληση, ενώ δεν υπάρχει η πρόθεση πώλησης των μετοχών εντός τής επόμενης χρήσης. Η λογιστική χρήση της «ΜΤ ΑΕ» αρχίζει την 1 Ιανουαρίου κάθε έτους και λήγει την 31 Δεκεμβρίου κάθε έτους

**Παράδειγμα 3**

Η επιχείρηση «ΜΤ ΑΕ» αγοράζει την 1/1/2014 20.000 μετοχές της εταιρείας «ΑΒ ΑΕ» προς € 5 ανά μετοχή. Οι μετοχές πού απέκτησε η «ΜΤ ΑΕ» αντιστοιχούν στο 25 % των δικαιωμάτων ψήφου της «ΑΒ ΑΕ». Τα ίδια κεφάλαια της «ΑΒ ΑΕ» την 1/1/2014 ήταν τα παρακάτω :

Μετοχικό Κεφάλαιο €200.000

Αποθεματικά €100.000

Κέρδη εις Νέον €100.000

€400.000

Η «ΜΤ ΑΕ» μπορεί να ασκήσει ουσιώδη επιρροή στην «ΑΒ ΑΕ». Η λογιστική χρήση της «ΜΤ ΑΕ» αρχίζει την 1 Ιανουαρίου κάθε έτους και λήγει την 31 Δεκεμβρίου κάθε έτους

Παράδειγμα 4

Η επιχείρηση «ΜΤ ΑΕ» αγοράζει την 1/1/2014 1.000 μετοχές της εταιρείας «ΑΒ ΑΕ» προς € 5 ανά μετοχή. Το ποσοστό συμμετοχής της «ΜΤ ΑΕ» στο μετοχικό κεφάλαιο της «ΑΒ ΑΕ» είναι 5 %. Η «ΑΒ ΑΕ» δεν είναι εισηγμένη στο χρηματιστήριο ενώ η εύλογη αξία της μετοχής της δεν μπορεί να προσδιοριστεί καθ’ οποιανδήποτε αντικειμενικό τρόπο. Η λογιστική χρήση της «ΜΤ ΑΕ» αρχίζει την 1 Ιανουαρίου κάθε έτους και λήγει την 31 Δεκεμβρίου κάθε έτους.

Απομείωση επενδύσεων σε μετοχές

Έλεγχος απομείωσης πρέπει να διενεργείται όταν υπάρχουν αντικειμενικές ενδείξεις μείωσης τής αξίας της επένδυσης. Ενδείξεις απομείωσης μιας επένδυσης σε μετοχές μπορεί να αποτελούν τα παρακάτω:

* Η εταιρεία η οποία έχει εκδώσει τις μετοχές αντιμετωπίζει σοβαρές χρηματοοικονομικές δυσκολίες.
* Δυσμενείς εξελίξεις στο ευρύτερο οικονομικό, πολιτικό και νομικό περιβάλλον εντός του οποίου δραστηριοποιείται η επιχείρηση.
* Σημαντική και παρατεταμένη μείωση της αξίας της μετοχής κάτω από το κόστος κτήσεως κ.α.

Παράδειγμα

Η επιχείρηση «ΜΤ ΑΕ» αγοράζει την 1/1/2014 5.000 μετοχές της εταιρείας «ΑΒ» αντί συνολικού τιμήματος €200.000. Η λογιστική χρήση της «ΜΤ ΑΕ» αρχίζει την 1 Ιανουαρίου κάθε έτους και λήγει την 31 Δεκεμβρίου κάθε έτους.

**Άσκηση 1**

Η επιχείρηση Μ απόκτησε 1.000 μετοχές της Θ προς 30 € την μετοχή όταν τα ίδια κεφάλαια ανά μετοχή της Θ ήταν 30 €. Στην πρώτη χρήση η Θ πραγματοποίησε κέρδη 6 € ανά μετοχή και διένειμε στους μετόχους μέρισμα 3 € ανά μετοχή. Στο τέλος της πρώτης χρήσεως η χρηματιστηριακή τιμή της Θ ήταν 35 €. Στη δεύτερη χρήση η Θ πραγματοποίησε κέρδη 9 € ανά μετοχή και διένειμε στους μετόχους μέρισμα 6 € ανά μετοχή. Στο τέλος της δεύτερης χρήσεως η χρηματιστηριακή τιμή της Θ ήταν 31 €. Την πρώτη ημέρα της τρίτης χρήσεως, η Μ πουλά όλες τις μετοχές προς 37 € το τεμάχιο. Ζητούνται οι σχετικές ημερολογιακές εγγραφές στα βιβλία της Μ.

Τι θα άλλαζε στην λύση σας αν στο τέλος της 1ης χρήσεως η χρηματιστηριακή τιμή της Θ ήταν € 25 και στο τέλος της 2ης χρήσεως, η χρηματιστηριακή τιμή της μετοχής της Θ ήταν € 27;

**Άσκηση 2**

Η εταιρεία Μ απόκτησε 60.000 μετοχές της Θ προς € 14 την μετοχή όταν τα ίδια κεφάλαια ανά μετοχή της Θ ήταν € 14. Η αγορά των μετοχών έγινε την 1/1/2017. Στη χρήση 2017 η Θ πραγματοποίησε κέρδη € 5 ανά μετοχή και διένειμε στους μετόχους μέρισμα € 2 ανά μετοχή. Στις 31/12/2017 η εύλογη τιμή της μετοχής της Θ εκτιμήθηκε σε € 21. Την 1/1/2018 η επιχείρηση πώλησε 20.000 μετοχές της εταιρείας Θ στην τιμή των €19. Στη χρήση 2018 η Θ πραγματοποίησε κέρδη € 9 ανά μετοχή και διένειμε στους μετόχους μέρισμα € 6 ανά μετοχή. Την 31/12/2018 η εύλογη τιμής της μετοχής της Θ εκτιμήθηκε σε € 18. Την 1/1/2019 η επιχείρηση πώλησε 25.000 μετοχές της εταιρείας Θ στην τιμή των €23. Στη χρήση 2019 η Θ πραγματοποίησε κέρδη € 12 ανά μετοχή και διένειμε στους μετόχους μέρισμα € 8 ανά μετοχή. Την 31/12/2019 η εύλογη τιμής της μετοχής της Θ εκτιμήθηκε σε € 24. Όλες οι παραπάνω συναλλαγές έγιναν με μετρητά.

**Ζητούνται** οι ημερολογιακές εγγραφές που θα διενεργήσει η Μ στα ατομικά της βιβλία για την επένδυση της στη Θ στη χρήση 2017, 2018 και τη χρήση 2019 , με την μέθοδο:

(α) της καθαρής θέσης

(β) του κόστους

(γ) της εύλογης αξίας μέσω ιδίων κεφαλαίων (ΚΣΑΧ) και

(δ) της εύλογης αξίας μέσω της Κατάστασης Αποτελεσμάτων Χρήσεως